ছাঁটাই একাধিক প্রভাবশালী, আপ আমলে ১৭৭ টি রাজনৈতিক নিয়োগ বাতিল করল বিজেপির রেখা গুপ্তার সরকার

ওয়েবডেস্ক: আপ আমলে ( Aam Aadmi Party’s Regime) ১৭৭ টি রাজনৈতিক নিয়োগ (political appointments )বাতিল করলেন দিল্লির বিজেপি মুখ্যমন্ত্রী রেখা গুপ্তা (Delhi CM Rekha Gupta)। অভিযোগ, প্রশাসনিক যোগ্যতার পরিবর্তে রাজনৈতিক লাভের জন্য এই নিয়োগগুলি করা হয়েছিল। আজ, ৯ এপ্রিল দিল্লিতে সদ্য গঠিত বিজেপি সরকার (Bjp Government) এই নিয়োগ বাতিলের কথা ঘোষণা করেন। মুখ্যমন্ত্রীর এক সরকারি আদেশের মাধ্যমে ঘোষণা করা এই বাতিলকরণ অবিলম্বে কার্যকর করা হবে। এর মধ্যে রয়েছে সরকারি অধীন বোর্ড, কমিটি ও অ্যাকাডেমি।

এই মনোনয়নগুলির মধ্যে অনেকেরই বর্তমান এবং প্রাক্তন আপ বিধায়ক, মন্ত্রীদের পরিবারের সদস্য এবং ঊর্ধ্বতন দলীয় কর্মকর্তারা ছিলেন। যারা দিল্লি জল বোর্ড, হজ কমিটি এবং অন্যান্য বিভিন্ন ভাষা অ্যাকাডেমি মতো সংস্থাগুলিতে প্রভাবশালী ভূমিকায় নিযুক্ত ছিলেন।

আরও পড়ুন: দিল্লিতে দুবাইয়ের যুবরাজ শেখ হামদানের সঙ্গে বৈঠক সারলেন প্রধানমন্ত্রী মোদি

এদের মধ্যে রয়েছেন আপ বিধায়ক পবন রানা, তিনি দিল্লির জল বোর্ডের চেয়ারম্যান হিসেবে নিযুক্ত হয়েছিলেন। পাশাপাশি বিধাক বিনয় মিশ্র, ভাইস চেয়ারম্যানের দায়িত্ব পালন করছিলেন। আপ মন্ত্রী জিতেন্দ্র তোমরের স্ত্রী প্রীতি তোমার ওই একই বোর্ডের সদস্য ছিলেন।

প্রাক্তন বিধায়ক আব্দুল রেহমান এবং হাজী ইউনুস দিল্লি হজ কমিটিতে গুরুত্বপূর্ণ পদে অধিষ্ঠিত ছিলেন, জারনাইল সিং পাঞ্জাবি অ্যাকাডেমির ভাইস-চেয়ারম্যান ছিলেন।

নিয়োগ বাতিলের প্রতিক্রিয়ায় বিজেপির বক্তব্য, বিজেপি-নেতৃত্বাধীন প্রশাসন প্রশাসনিক কাঠামোর মধ্যে স্বচ্ছতা পুনরুদ্ধারের জন্য এই পদক্ষেপ প্রয়োজনীয় ছিল। সরকার বলেছে যে এই পদক্ষেপ রাষ্ট্রীয় সংস্থা এবং সংস্থাগুলির নির্দলীয় কার্যকারিতা নিশ্চিত করার নীতির সঙ্গে সঙ্গতিপূর্ণ।

সূত্রের খবর, ভবিষ্যতে আরও কঠোরভাবে নিয়োগ প্রক্রিয়া ঝাড়াই বাছাই পর্ব চালাবে সরকার। যেখানে রাজনৈতিক সম্পৃক্ততার চেয়ে যোগ্যতা এবং পেশাদার দক্ষতাকে বেশি প্রাধান্য দেওয়া হবে।